ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 20.08.2015թ. ստացվել է բողոք:

Բողոք բերող անձ` «ԼՈԿԱՏՈՐ» ՓԲԸ

Պատվիրատու` ՀՀ Արարատի մարզպետարան

**Գնման ընթացակարգի ծածկագիրը և առարկան`** «ՀՀԱՄ-ԲԸԱՀ-ԱՊՁԲ 15/06» ծածկագրով բանակցային ընթացակարգ առանց գնումների հայտարարությունը նախապես հրապարակելու, ՀՀ Արարատի մարզպետարանի կողմից հակակարկտային կայանների ձեռքբերում:

**Բողոքի առարկան և պահանջը`**

1.«ՀՀԱՄ-ԲԸԱՀ-ԱՊՁԲ 15/06» ծածկագրով բանակցային ընթացակարգի առանց գնումների հայտարարությունը նախապես հրապարակելու գնման ընթացակարգի գնահատող հանձնաժողովի 18.08.2015թ. տեղի ունեցած նիստի N 3 արձանագրությամբ կայացրած որոշումը դադարեցնելու, իսկ պայմանագիրը կնքված լինելու դեպքում, պայմանագիրը չեղյալ հայտարարելու մասին:

2. Որպես միջանկյալ ընթացակարգ` կիրառել ժամանակավոր միջոց` այն է կասեցնել պայմանագրի կնքումը` մինչև խորհրդի կողմից վերջնական որոշում կայացնելը:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**